**Φύλλο εργασίας**

**(Εργασία σε ομάδες)**

**1.** Να παραφράσετε τις υπογραμμισμένες λέξεις ή φράσεις.

* Τα ταξίδια είναι μια ευκαιρία για φυγή από την πολλές φορές πληκτική πραγματικότητα.
* Με τόσες αλλεπάλληλες υποχρεώσεις και δυσκολίες, συχνά παρασυρόμαστε από τη ρουτίνα της καθημερινότητας και λησμονούμε να προσφέρουμε στον εαυτό μας ένα πολύτιμο δώρο: στιγμές προσωπικής ηρεμίας και ικανοποίησης, πράγματα που μας προσφέρουν τα ταξίδια.
* Δεδομένου ότι η τηλεόραση αποτελεί ένα σημαντικό μέσο προβολής προτύπων έχει ενοχοποιηθεί για την αύξηση της παιδικής επιθετικότητας τις τελευταίες δεκαετίες.
* Ο διαφημιστής προσπαθεί να προσελκύσει το ενδιαφέρον του κοινού, την προσοχή του, αρχικά για να ενημερώσει και στη συνέχεια για να πείσει.

**2.** Να παραφράσετε τις παρακάτω φράσεις με τον τρόπο που ζητείται.

* Ελέγχουν την αλήθεια (ονοματική φράση)→
* Για την επιβίωση του ανθρώπου (ρηματική φράση) →
* κάτι επιπλέον να αναλογιστούμε (συνώνυμο) →
* να μεταδώσουν ειδήσεις αξιόπιστα, αμερόληπτα ή έστω επαρκώς σφαιρικά. (μετατροπή ενεργητικής σύνταξης σε παθητική) →
* Πάνω από δύο ώρες την ημέρα καταναλώνουν ακόμα και οι μαθητές των τελευταίων τάξεων του Δημοτικού σε Instagram, TikTok, Facebook, Snapchat κλπ (αντικατάσταση με υπερώνυμη έννοια) →

**3**. Ποια από τις παρακάτω επιλογές θεωρείται ότι αποδίδει πιο σωστά την περίληψη των παρακάτω παραγράφων;

Α. Σε μια εποχή που συνεχώς αναφερόμαστε στην προστασία του περιβάλλοντος, η Ελλάδα που θα έπρεπε να αποτελεί ανταγωνιστικό και ειδυλλιακό τουριστικό προορισμό, συνεχίζει να παρουσιάζει σε τόσες πολλές περιοχές τη ντροπιαστική εικόνα της ανοιχτής χωματερής, τόσο κατά την τουριστική περίοδο, όσο και κατά το υπόλοιπο έτος. Διασκορπισμένα απορρίμματα εντοπίζονται στις άκρες των αστικών και επαρχιακών δρόμων, σε τουριστικές περιοχές, σε πλούσια οικοσυστήματα, δίπλα σε αρχαιολογικούς χώρους και στην πλειονότητά τους καταλήγουν στη θάλασσα.

α. Μολονότι σήμερα είναι ιδιαίτερο επίκαιρο το αίτημα για την προστασία του περιβάλλοντος, η Ελλάδα, τόσο δημοφιλής προορισμός, είναι γεμάτη από σκουπίδια ακόμα και σε τουριστικές περιοχές ή σε αρχαιολογικούς χώρους, γεγονός που επιβαρύνει τη θαλάσσια μόλυνση.

β. Στην Ελλάδα σήμερα βλέπουμε ότι υπάρχουν πολλά σκουπίδια, τα οποία έχουμε ρίξει σε κάθε σημείο της χώρας ακόμα και κατά την περίοδο του τουρισμού, σε δρόμους ή βιότοπους ακόμα και σε αρχαιολογικούς χώρους, με αποτέλεσμα να μολύνουμε τις θάλασσές μας.

γ. Στην Ελλάδα, που, αν και αποτελεί έναν ιδανικό τουριστικό προορισμό, δυστυχώς παρατηρείται η ντροπιαστική εικόνα της χωματερής, καθώς διασκορπισμένα απορρίμματα υπάρχουν σε πολλούς δρόμους και περιοχές, η πλειονότητα των οποίων καταλήγει στη θάλασσα.

Β. Οι γονείς οφείλουν να αναλαμβάνουν ενεργητικό ρόλο στη διαχείριση της τηλεοπτικής βίας και να θέτουν όρια στα παιδιά σχετικά με το πόσες ώρες μπορούν να βλέπουν τηλεόραση και ποια προγράμματα είναι ωφέλιμο να παρακολουθούν. Τα παιδιά πρέπει να μάθουν ότι κανείς βλέπει τηλεόραση για να ψυχαγωγηθεί ή να ενημερωθεί και όχι απλά για να περάσει το χρόνο του, χαζεύοντας οτιδήποτε. Οι γονείς πρέπει να φροντίσουν, ώστε να παιδιά να παρακολουθούν εκπομπές που προβάλλουν θετικά πρότυπα συμπεριφοράς και αξίες, όπως φιλία και συνεργασία. Ακόμη, πρέπει οι ίδιοι να δίνουν το παράδειγμα και να αποτελούν πρότυπο για τα παιδιά κάνοντας και άλλες ψυχαγωγικές δραστηριότητες όπως ανάγνωση βιβλίων και αθλητισμό.

α. Οι γονείς μας πρέπει να μας βάζουν περιορισμούς σε σχέση με τον χρόνο παρακολούθησης τηλεόρασης και τις εκπομπές που μπούμε να παρακολουθούμε. Είναι βασικό να συνειδητοποιήσουμε ότι με την τηλεόραση ψυχαγωγούμαστε ή ενημερωνόμαστε και γι’ αυτό πρέπει να παρακολουθούμε ποιοτικά προγράμματα που προάγουν αξίες. Τέλος, οι γονείς, όντας σωστά πρότυπα, πρέπει να μας ωθούν σε άλλες εποικοδομητικές δραστηριότητες, όπως τον αθλητισμό.

β. Οι γονείς πρέπει να έχουν ενεργητικό ρόλο στη διαχείριση της βίας στην τηλεόραση. Καταρχάς, πρέπει να μάθουν στα παιδιά ότι με την τηλεόραση κάποιος ψυχαγωγείται ή ενημερώνεται και δεν είναι σωστό να χαζεύει το οτιδήποτε. Επίσης, πρέπει να φροντίσουν ώστε τα παιδιά να βλέπουν εκπομπές με θετικά πρότυπα συμπεριφοράς και αξίες. Τέλος, οι ίδιοι πρέπει να δίνουν το σωστό παράδειγμα κάνοντας άλλες ψυχαγωγικές δραστηριότητες, όπως το διάβασμα βιβλίων.

γ. Οι γονείς είναι επιφορτισμένοι να μειώσουν την έκθεση των παιδιών στην τηλεοπτική βία, ελαττώνοντας τον χρόνο παρακολούθησης και επιλέγοντας κατάλληλες για την παιδική ηλικία εκπομπές. Έτσι, μαθαίνουν στα παιδιά τη σωστή χρήση της τηλεόρασης ως μέσου ενημέρωσης και ψυχαγωγίας, ενώ οι ίδιοι πρέπει να αναπτύσσουν ενδιαφέρον για εποικοδομητικές δραστηριότητες, ώστε να αποτελούν το σωστό παράδειγμα για τα παιδιά τους.